༡།རྒས་མོ་ཀ་པ་ནི་དེ་སྔོན་ཨིན་ལན་རྒྱལ་ཁབ་དུའང་སྐུ་དྲག་གི་མིང་ཡོད་པའི་ཁྱིམ་ཚང་ཞིག་གི་སྲས་མོ་སྐུ་ཞབས་རེད་འདུག་ལ་མོ་རང་ལོ་ཆུང་དུས་ཨོ་གླིང་གི་དམག་དཔོན་ཞིག་དང་ཁྱིམ་ཐབ་ཟིན་རྗེས་ཕྲུ་གུ་བུ་བུ་མོ་གཉིས་བྱུང་འདུགདེ་རྗེས་ཕྲུ་གུ་ཆེན་པོར་ཆགས་ནས་སོ་སོའི་སྒེར་གྱི་ཁྱིམ་ཚང་བཟུང་ནས་ཕྱི་ལ་སྤོས་ཟིན་རྗེས་ཁྱོ་བོ་འདས་གྲོངས་སུ་གྱུར་ཞིང་།བདག་མོ་འདི་ད་ཆ་ཁང་མིག་བཞི་ཅན་གྱི་ཁང་པ་འབྲིང་ཙམ་ཞིག་ཏུ་ཁེར་འདུག་རེད།ཁོང་མོ་ནི་རང་ལོ་བརྒྱད་བཅུ་བརྒལ་ཚར་ཞིང་ད་ཆ་ལག་གཡོན་མ་ཞ་བོར་གྱུར་འདུག་པ་དང་།རྒྱུན་གཏན་གྱི་ཁྱིམ་ནང་གི་མཁོ་སྤྱོད་དགོས་མཁོ་ཆ་ཚང་པའི་ཐོག་སོ་སོས་ལྟོ་ཟས་སྟབས་བདེ་ཙམ་ཡང་གཡོས་སྦྱོར་དང་གསང་སྤྱོད་དུ་ཁེར་འགྲོ་ཐུབ་ཀྱི་ཡོད་ཀྱང་སོ་སོས་གཟུགས་པོ་འཁྲུ་མི་ཐུབ་ཅིང་།རླངས་འཁོར་གཏོང་ནས་ཕྱི་ལའང་འགྲོ་ཐུབ་ཀྱི་མེད་པ་རེད།ནང་དུ་མོ་རང་དང་མཉམ་དུ་རྒྱུན་དུ་སྡོད་མཁན་ནི་ཁྱི་རྒན་ནག་པོ་ཞིག་ལས་གཞན་མེད།